
Қазақстан Республикасының Қаржы нарығын реттеу және дамыту агенттігінің «Микрокредиттік және коллекторлық қызметті реттеу мәселелері бойынша Қазақстан Республикасы Ұлттық Банкі Басқармасының және Қазақстан Республикасы Қаржы нарығын реттеу және дамыту агенттігі Басқармасының кейбір қаулыларына өзгерістер енгізу туралы» 
ТҮСІНДІРМЕ ЖАЗБА
(бұдан әрі – жоба)

1. Әзірлеуші мемлекеттік органның атауы
Қазақстан Республикасы Қаржы нарығын реттеу және дамыту агенттігі.
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
Жоба Қазақстан Республикасының Конституциясына, Қазақстан Республикасының цифрлық кодексіне сәйкес келтіру мақсатында әзірленді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жоба мемлекеттік бюджеттен қаржы бөлуді қажет етпейді.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жоба қабылданған жағдайда теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс ықпалын тигізбейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдары егжей-тегжейлі сипаттайтын нақты мақсаттар мен күтілетін нәтижелердің мерзімділері.
Қазақстан Республикасы Ұлттық Банкі Басқармасының 2017 жылғы 30 маусымдағы № 120 «Сақтауға жататын коллекторлық агенттіктің негізгі құжаттарының тізбесін және оларды сақтау мерзімдерін бекіту туралы» қаулысына терминологияны өзектендіруге (оның ішінде «ақпараттық жүйе» терминін «цифрлық жүйе» терминіне, «ақпараттық қауіпсіздік» терминін «киберқауіпсіздік» терминіне және басқа да терминдерді ауыстыруға), кіріспе бөлігін нақтылауға, сондай-ақ жекелеген құжаттарды сақтау мерзімдерін (Тізбенің 63, 72 және 100-жолдары) түзетуге бағытталған өзгерістер енгізіледі.
Қазақстан Республикасы Ұлттық Банкі Басқармасының 2019 жылғы 31 желтоқсандағы № 273 «Коллекторлық агенттіктің жарғылық капиталындағы қатысу үлестерінің он немесе одан да көп пайызын дербес немесе басқа (басқа да) тұлғамен (тұлғалармен) бірлесіп тікелей немесе жанама иеленетін және (немесе) пайдаланатын, және (немесе) оған билік ететін не бақылауды жүзеге асыратын тұлғалар туралы мәліметтерді коллекторлық агенттіктің ұсыну қағидаларын бекіту туралы» қаулысына, сондай-ақ Қазақстан Республикасы Қаржы нарығын реттеу және дамыту агенттігі Басқармасының 2021 жылғы 14 маусымдағы № 73 «Коллекторлық агенттіктің жарғылық капиталының ең төмен мөлшерін белгілеу туралы» қаулысына, оның ішінде мемлекеттік тілге және жазу стандарттарына сәйкес «тенге» терминін «теңге» терминіне ауыстыруды көздейтін өзгерістер енгізіледі.
Қазақстан Республикасы Қаржы нарығын реттеу және дамыту агенттігі Басқармасының 2026 жылғы 3 сәуірдегі № 51 «Микрокредиттік қызмет саласындағы өзін-өзі реттейтін ұйымның және коллекторлық қызмет саласындағы өзін-өзі реттейтін ұйымның есептілікті ұсыну қағидаларын, оны ұсыну тізбесін, нысандары мен мерзімдерін бекіту туралы» қаулысына терминологияны өзектендіруге бағытталған редакциялық өзгерістер, оның ішінде тұжырымдарды («егер ол жеке басын куәландыратын құжатта көрсетілген болса» деген сөз тіркесін «ол болған жағдайда» деген сөз тіркесіне) ауыстыру, сондай-ақ есептілік нысандарында және оларға берілетін түсіндірмелерде «тенге» терминін «теңге» терминіне ауыстыру енгізіледі.
[bookmark: _GoBack]6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілерінің шығындарын азайту және (немесе) ұлғайту көзделмейді.
